ການໂຈມຕີ ຂອງພວກອິສລາມ ຫົວຮຸນແຮງ ຢູ່ເບີກີນາ ຟາໂຊ ສິ້ນສຸດລົງແລ້ວ
ມີ 23 ຄົນເສຍຊີວິດ ແລະຫົວຮຸນແຮງ 3 ຄົນ​ ໃນຂະນະທີ່ເຈົ້າໜ້າທີ່ຊ່ອຍ 126​ ຄົນ ອອກມາໄດ້ ຈາກໂຮງແຮມ ທີ່ຊາວຕ່າງປະເທດ ມັກໄປພັກ ໃນນະຄອນຫຼວງ Ouagadougou.
ເຈົ້າໜ້າທີ່ລັດຖະບານ Burkina Faso ກ່າວວ່າ ການໂຈມຕີຈັບ ຕົວປະກັນທີ່ໂຮງແຮມຫລູຫລາແຫ່ງນຶ່ງທີ່ນະຄອນຫ໌ວງຂອງປະ ເທດດັ່ງກ່າວ ໂດຍພວກທີ່ສົງໄສວ່າເປັນກຸ່ມລັດອິສລາມນັ້ນ ໄດ້ ສິ້ນສຸດລົງແລ້ວ ເຮັດໃຫ້ມີຜູ້ເສຍຊີວິດຢ່າງໜ້ອຍ 20 ຄົນ ເຈົ້າໜ້ທີ່ກ່າວໃນວັນເສົາມື້ນີ້ວ່າ ຕົວປະກັນ 126 ຄົນໄດ້ຖືກຊ່ອຍ ອອກມາໄດ້ ໃນການປະຕິບັດງານຂອງກຳລັງຮັກສາຄວາມປອດ ໄພ ແລະພວກຫົວຮຸນແຮງ 3 ຄົນ ຖືກຂ້າຕາຍ ຕົວປະກັນ ທີ່ຖືກ ຊ່ອຍອອກມາຢ່າງໜ້ອຍ 30 ຄົນແມ່ນໄດ້ຮັບບາດເຈັບ ລັດຖະມົນຕີກະຊວງຮັກສາຄວາມປອດໄພແລະກິດຈະການພາຍໃນຂອງ Burkina Fa- so ທ່ານ Simone Compaore ກ່າວວ່າ ກຳລັງຮັກສາຄວາມສະງົບພວມທຳການຊອກ ຄົ້ນ ຕາມໂຮງແຮມທີ່ຢູ່ໃກ້ຄຽງ ເພື່ອໃຫ້ເປັນທີ່ແນ່ໃຈວ່າ ບໍ່ມີພວກຫົວຮຸນແຮງຈັດຫລົບລີ້ ຢູ່ ລາຍງານຂ່າວບາງກະແສແຈ້ງວ່າ ການໂຈມຕີກຳລັງມີຂຶ້ນຢູ່ໂຮງແຮມແຫ່ງນຶ່ງທີ່ຕັ້ງຢູ່ ໃກ້ຄຽງ ທະຫານລັດຖະບານພ້ອມດ້ວຍກຳລັງຂອງຝຣັ່ງໄດ້ສູ້ລົບກັບພວກຫົວຮຸນແຮງເພື່ອເຂົ້າຢຶດເອົາໂຮງແຮມ ທີ່ພວກຊາວຕ່າງປະເທດ ແລະເຈົ້າໜ້າທີ່ສະຫະປະຊາດ ມັກໄປພັກເຊົາທີ່ ນະຄອນຫຼວງ Ouagadougou ຫຼັງຈາກພວກມືປືນ ໄດ້ບຸກເຂົ້າໄປໃນໂຮງແຮມໃນຕອນແລງວັນສຸກວານນີ້ ກຳລັງຮັກສາຄວາມສະຫງົບພິເສດໄດ້ບຸກເຂົ້າໄປໃນໂຮງແຮມ Splendid ໃນການໂຈມຕີ ທີ່ເລີ້ມຂຶ້ນຫ້າຊົ່ວໂມງຫລັງຈາກພວກມືປືນໄດ້ເຂົ້າຢຶດເອົາໂຮງແຮມດັ່ງກ່າວ ມີການແນມ ເຫັນໄຟລຸກໄໝ້ຢູ່ໃນບໍລິເວນຫ້ອງໂຖງຕ້ອນຮັບແຂກຫລັງຈາກການບຸກໂຈມຕີເລີ້ມຂຶ້ນ ປະທານາທິບໍດີຝຣັ່ງທ່ານ Francois Hollande ປະນາມການໂຈມໃນຄັ້ງນີ້ວ່າເປັນທີ່ໜ້າ ລັງກຽດແລະຂີ້ຂາດຕາຂາວ ຖະແຫລງການ ຈາກທຳນຽບປະທານາທິບໍດີ ກ່າວວ່າ ທ່ານ Hollande ໄດ້ໃຫ້ການສະໜັບສະໜຸນຢ່າງເຕັມທີ່ຕໍ່ປະທານາທິບໍດີ Kabore Burkina Faso ແມ່ນອະດີດອານານິຄົມຂອງຝຣັ່ງ